ఎన్.ఎల్. నరేంద్ర బాబు

ఎన్.ఎల్. నరేంద్ర బాబు కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు రాజాజీ నగర్ మహాలక్ష్మి లేఅవుట్ నియోజకవర్గాల నుండి రెండుసార్లు ఎమ్మెల్యేగా ఎన్నికయ్యాడు.
రాజకీయ జీవితం
ఎన్.ఎల్. నరేంద్ర బాబు భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి మూడుసార్లు బృహత్ బెంగళూరు మహానగర పాలికెలో కౌన్సిలర్‌గా పని చేసి, 1999 శాసనసభ ఎన్నికలలో రాజాజీ నగర్ర్ నియోజకవర్గం నుండి కాంగ్రెస్ టికెట్ దక్కకపోవడంతో స్వతంత్ర అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఎస్. సురేష్ కుమార్ చేతిలో 21,715 ఓట్ల తేడాతో ఓడిపోయాడు.

ఎన్.ఎల్. నరేంద్ర బాబు ఆ తరువాత భారత జాతీయ కాంగ్రెస్ పార్టీలో చేరి 2004 శాసనసభ ఎన్నికలలో రాజాజీ నగర్ర్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఎస్. సురేష్ కుమార్ పై 4,122 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. ఆయన 2008 శాసనసభ ఎన్నికలలో మహాలక్ష్మి లేఅవుట్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఆర్.వి. హరీష్ పై 3,225 ఓట్ల మెజారిటీతో గెలిచి రెండోసారి శాసనసభ సభ్యుడిగా ఎన్నికయ్యాడు. 

ఎన్.ఎల్. నరేంద్ర బాబు 2013 శాసనసభ ఎన్నికలలో మహాలక్ష్మి లేఅవుట్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి కె. గోపాలయ్య చేతిలో 15,370 ఓట్ల తేడాతో ఓడిపోయాడు. ఆయన 2016 డిసెంబర్ 2న కాంగ్రెస్ పార్టీకి రాజీనామా చేసి 2017 అక్టోబర్ 1న భారతీయ జనతా పార్టీలో చేరాడు. ఆయన 2018 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి కె. గోపాలయ్య చేతిలో 41,100 ఓట్ల తేడాతో ఓడిపోయాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2008 కర్ణాటక శాసనసభ్యులు
వర్గం:భారతీయ జనతా పార్టీ రాజకీయ నాయకులు